ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
செல்போன்களின் ஏற்றுமதி மற்றும் இறக்குமதி
மாநிலங்களவையில் இன்று கேள்வி ஒன்றுக்கு மத்திய வர்த்தகம் மற்றும் தொழில்துறை இணையமைச்சர் திருமதி அனுப்பிரியா படேல் எழுத்துபூர்வமாக தாக்கல் செய்த பதிலில் கூறியதாவது:
கடந்த 20217-18ம் நிதியாண்டில் 0.2 பில்லியன் அமெரிக்க டாலராக இருந்த செல்போன்களின் ஏற்றுமதி, 2021ம் நிதியாண்டில் கடந்த ஏப்ரல் முதல் செப்டம்பர் வரை 1.7 பில்லியன் அமெரிக்க டாலராக உயர்ந்துள்ளது.
2017-18ம் ஆண்டில் 3.5 பில்லியன் அமெரிக்க டாலர்களாக இருந்த செல்போன்கள் இறக்குமதி, 2021ம் ஆண்டில் ஏப்ரல் 21ம் தேதி முதல் செப்டம்பர் 21ம் தேதி வரை 0.5 பில்லியன் அமெரிக்க டாலராக குறைந்துள்ளது.
மின்னணுப் பொருட்களின் உள்நாட்டு உற்பத்தி மற்றும் ஏற்றுமதியை அதிகரிக்க மத்திய அரசு பல நடவடிக்கைகளை எடுத்து வருகிறது. இதற்காக உற்பத்தியுடன் இணைந்த ஊக்குவிப்புத் திட்டம் அறிமுகப்படுத்தப்பட்டுள்ளது. இது இந்தியாவை உலகளாவிய மின்னணுப் பொருட்களின் மையமாக மாற்றுவதை நோக்கமாக கொண்டுள்ளது. மேலும் மின்னணுப் பொருள் உற்பத்தி துறையில் 100 சதவீத அன்னிய நேரடி முதலீடு அனுமதிக்கப்படுகிறது. செல்போன்கள் உட்பட மின்னணுப் பொருட்களின் உள்நாட்டு உற்பத்தியை அதிகரிக்கும் வகையில் வரிகளும் குறைக்கப்பட்டுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1782694
ரசாயனம் மற்றும் உரங்கள் அமைச்சகம்
பிஎம்-கேர்ஸ் நிதியத்துக்கு இந்தியன் பொட்டாஷ் லிமிட்டெட் ரூ.5 கோடி நன்கொடை. இதனுடன் சேர்த்து உரத்துறையின் கீழ் உள்ள பொதுத்துறை நிறுவனங்களின் நன்கொடை ரூ.32 கோடி
என்.எஃப்.எல் மற்றும் ஃபேக்ட் ஊழியர்கள் தங்களின் ஒரு நாள் ஊதியத்தை நன்கொடையாக வழங்கியதற்கு திரு. கௌடா பாராட்டு
வேதிப்பொருட்கள் மற்றும் உரங்கள் அமைச்சகத்தின் உரங்கள் துறையின் கீழ் செயல்படும் இந்தியன் பொட்டாஷ் லிமிட்டெடு  கொவிட்-19 பெருந்தொற்றுக்கு எதிராகப் போராடும் அரசின் முயற்சிக்கு உதவும் வகையில் ரூ.5 கோடியை பிரதம மந்திரி குடிமக்கள் ஆதரவு மற்றும் நெருக்கடி சூழலில் நிவாரணம்  நிதியத்துக்கு நன்கொடையாக வழங்கி உள்ளது. இதையும் சேர்த்தால் உரங்கள் துறையின் கீழ் உள்ள பொதுத்துறை நிறுவனங்களின் மொத்த நன்கொடையானது ரூ.32 கோடியாக அதிகரித்து உள்ளது.
இந்தியன் பொட்டாஷ் லிமிட்டெட்டின் பங்களிப்பை பாராட்டிய திரு.கௌடா தனது ட்வீட் செய்தியில் இந்த நடவடிக்கை கொவிட்-19 பெருந்தொற்று காலத்தில் இந்திய அரசு எடுத்து வரும் நிவாரணப் பணிகளுக்கு வலு சேர்ப்பதாகவும் உதவுவதாகவும் இருக்கும் என்று தெரிவித்து உள்ளார்.
அமைச்சர் தனித்தனியாக வெளியிட்டுள்ள இரண்டு ட்வீட் செய்திகளில் நேஷனல் ஃபெர்டிலைசர் லிமிடெட்  நிறுவனத்தின் ஊழியர்கள் தங்களது ஒரு நாள் ஊதியமான ரூ.88 லட்சத்தை நன்கொடையாக அளித்ததையும் ஃபெர்டிலைசர் அண்ட் கெமிக்கல்ஸ் ட்ராவான்கூர் லிமிடெட்  ஊழியர்கள் தங்களது ஒரு நாள் ஊதியமான ரூ.50 லட்சத்தை நன்கொடையாக அளித்ததையும் பாராட்டி உள்ளார்.
உரங்கள் துறையின் இஃப்கோ , கிரிப்கோ  மற்றும் என்எஃப்எல்-கிசான்  போன்ற பல பொதுத்துறை நிறுவனங்களும் பிஎம்-கேர்ஸ் நிதியத்துக்கு ரூ.27 கோடிக்கு மேல் நன்கொடை அளித்துள்ளன.
ஜவுளித்துறை அமைச்சகம்
8-வது இந்திய சர்வதேச பட்டு கண்காட்சி: அமைச்சர் திருமதி ஸ்மிருதி சுபின் இரானி தொடங்கிவைத்தார்
8-வது இந்திய சர்வதேச பட்டு கண்காட்சியை மத்திய பெண்கள் மற்றும் குழந்தைகள் மேம்பாடு மற்றும் ஜவுளி அமைச்சர் திருமதி ஸ்மிருதி சுபின் இரானி இன்று காணொலி வாயிலாகத் தொடங்கிவைத்தார்.
இந்திய பட்டு ஏற்றுமதி மேம்பாட்டு கவுன்சிலின் இணையதளத்தில் இன்று  முதல் பிப்ரவரி 4-ஆம் தேதி வரை நடைபெற உள்ள இந்த கண்காட்சி, இந்தியாவின் மிகப்பெரிய பட்டு கண்காட்சியாக விளங்கும்.
கொவிட்-19 பெருந்தொற்று காரணமாக இந்த கண்காட்சி இணையதளம் வாயிலாக நடைபெறுகிறது. நிகழ்ச்சியில் பேசிய அமைச்சர் திருமதி ஸ்மிருதி இரானி, வெளிநாடுகளைச் சேர்ந்த 200- க்கும் மேற்பட்டோர் இந்த கண்காட்சியில் பொருட்களை வாங்குவதற்கு ஏற்கனவே பதிவு செய்திருப்பதாகவும், இந்தியாவில் உள்ள அவர்களது பிரதிநிதிகள் நூற்றுக்கும் மேற்பட்ட பிரபலமான மற்றும் மிகப்பெரும் இந்திய நிறுவனங்களுடன் காணொலி வாயிலாக கலந்துரையாடுவார்கள் என்றும் தெரிவித்தார்.
மத்திய ஜவுளி அமைச்சகத்தின்கீழ் வர்த்தகத் துறையின் நிதி உதவியுடன் இந்திய பட்டு ஏற்றுமதி மேம்பாட்டு கவுன்சில் நடத்தும் இந்திய சர்வதேச பட்டு கண்காட்சி, பட்டு மற்றும் பட்டு கலந்த பொருட்களின் மிக முக்கிய கண்காட்சி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693764
நிதி அமைச்சகம்
2021ம் ஆண்டில் ஜனவரி முதல் மார்ச் வரையிலான காலாண்டின் பொது கடன் மேலாண்மை அறிக்கை
மத்திய நிதியமைச்சகத்தின் பொருளாதார விவகாரத்துறையின் பொது கடன் மேலாண்மை பிரிவு கடந்த 2010-11ம் நிதியாண்டின் ஏப்ரல்-ஜூனிலிருந்து கடன் மேலாண்மை குறித்த காலாண்டு அறிக்கையை தொடர்ந்து வெளியிட்டு வருகிறது. தற்போது 2021ம் நிதியாண்டின் காலாண்டு அறிக்கை வெளியிடப்பட்டுள்ளது.
2021ம் நிதியாண்டின் நான்காவது காலாண்டில் மத்திய அரசு ரூ. 3,20,349 மதிப்பிலான பங்கு பத்திரங்களை வெளியிட்டது. இது 2020ம் நிதியாண்டின் நான்காவது காலாண்டில் ரூ.76,000 கோடியாக இருந்தது. அதே நேரத்தில் திருப்பி செலுத்துதல் ரூ.29,145 கோடியாக இருந்தது.
முதன்மை பங்கு பத்திர வெளியீடுகளின் சராசரி, 2021ம் நிதியாண்டில் நான்காவது காலாண்டில் 5.80 சதவீதமாக அதிகரித்தது. இது 2021ம் நிதியாண்டின் 3வது காலாண்டில் 5.80 சதவீதமாக இருந்தது.
மார்ஜினல் ஸ்டாண்டிங் வசதி மற்றும் சிறப்பு பணப்புழக்க வசதி உள்ளிட்ட பணப்புழக்க சரிசெய்தல் வசதியின்  கீழ், ரிசர்வ் வங்கியின் நிகர தினசரி சராசரி பணப்புழக்கம் ரூ.3,35,651 கோடியாக இருந்தது.
தற்காலிக தரவுகளின்படி, மத்திய அரசின் மொத்த கடன்கள் , 2021 மார்ச் மாத இறுதியில் ரூ. 1,16,21,781 கோடியாக அதிகரித்துள்ளது. இது 2020 டிசம்பர் இறுதியில் ரூ .1,09,26,322 கோடியாக இருந்தது.
இந்த அறிக்கையின் விவரத்தை கீழ்கண்ட இணைப்பில் பார்க்கவும்:
https://static.pib.gov.in/WriteReadData/specificdocs/documents/2021/jun/doc202162531.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730292
பாதுகாப்பு அமைச்சகம்
இராணுவ விளையாட்டு வீரர்களை இராணுவத் தளபதிகளின் தலைவர் கவுரவித்தார்
வங்காளதேசம் டாக்காவில் அண்மையில் நடைபெற்ற ஹாக்கிக்கான ஆசிய கோப்பையில் இந்திய அணி 10 ஆண்டுகளுக்கு பிறகு வெற்றிபெற்றுள்ளது. இந்த அணியில், ஹாவ்ல்டார் ஆகாஷ் சிக்வே  மற்றும் சேரஜ் சூரஜ் கர்கெரா  ஆகிய இரண்டு வீரர்களும் அபாரமாக விளையாடி இந்தியா அணியின் வெற்றியை உறுதி செய்தனர். இந்த போட்டியில் அற்புதமான திறமையை வெளிபடுத்தி இந்தியா அணியின் வெற்றிக்கு முக்கிய பங்கு அளித்த ஹாவ்ல்டார் ஆகாஷ் சிக்வேவிற்கு கோல் கீப்பருக்கான ஆட்ட நாயகன் விருது வழங்கப்பட்டது.
இதனையொட்டி, இருவீரர்களையும் இராணுவத் தலைவர் ஜெனரல் பிபின் ராவத் கவுரவித்தார். இதில், ஹாவ்ல்டார் ஆகாஷ் சிக்வே நயீப் சுபேதாராக பதவி உயர்வு அளிக்கப்பட்டது.
உள்துறை அமைச்சகம்
மத்திய உள்துறை அமைச்சர் திரு அமித்ஷா புலம்பெயர்ந்த தொழிலாளர்கள் மற்றும் மாநிலத்தின் ஏழைத் தொழிலாளர்கள் நலனுக்காகவும், அவர்களின் அதிகாரமளிப்பிற்காகவும் “உத்தரப்பிரதேசத்தில் சுயசார்பு வேலை வாய்ப்புத் திட்டம்” தொடங்கப்பட்டதற்கு பிரதமர் திரு. நரேந்திர மோடிக்கு பாராட்டு தெரிவித்தார்.
பிரதம மந்திரி திரு. நரேந்திர மோடியால் தொடங்கப்பட்ட “உத்திரப்பிரதேச சுயசார்பு வேலை வாய்ப்புத் திட்டம்” உத்தரப்பிரதேச மாநிலத்தின் வளர்ச்சியைத் துரிதப்படுத்தும் என்று மத்திய உள்துறை அமைச்சர் திரு. அமித்ஷா தெரிவித்தார். "இந்தத் திட்டம் ஏழைகள் வேலை வாய்ப்புத் திட்டத்துடன் இணைக்கப்பட்டுள்ளது, இது உத்தரப்பிரதேசத்திற்கு இரட்டை வளர்ச்சியை ஏற்படுத்தும்" என்று திரு.அமித்ஷா தொடர்ச்சியாக தனது சுட்டுரைகளில் தெரிவித்தார்.
மத்திய உள்துறை அமைச்சர் “‘உத்திரப்பிரதேச சுயசார்பு வேலைவாய்ப்புத் திட்டத்தின் ’கீழ் பிரதரின் வீட்டுவசதித் திட்டம், சாலை வசதித் திட்டம், கழிப்பறைகள் மற்றும் அதிவேக நெடுஞ்சாலைகள் கட்டுமானம், மரம் மற்றும் காடு வளர்த்தல் போன்ற பல்வேறு மேம்பாட்டுப் பணிகள் மேற்கொள்ளப்படும்” என்றார். "இது கிராமங்களில் உள்கட்டமைப்பு மேம்பாட்டுக்கு வழிவகுக்கும் என்பதோடு மட்டுமல்லாமல் கிராமப்புற இந்தியாவின் விரிவான வளர்ச்சியில் முக்கிய பங்கு வகிக்கும்" என்றும் அவர் கூறினார்.
மத்திய உள்துறை அமைச்சர், திரு. அமித்ஷா “‘உத்திரப்பிரதேச சுயசார்பு வேலைவாய்ப்புத் திட்டம்” உத்தரப்பிரதேசத்தின் 31 மாவட்டங்களில் செயல்படுத்தப்படும், இது கோடிக்கணக்கான புலம்பெயர்ந்த தொழிலாளர்கள் மற்றும் ஏழைத் தொழிலாளர்களுக்கு அவர்களின் ஊர்களிலேயே வீடுகளுக்கு அருகில் வேலை வாய்ப்புகளை வழங்குவதன் மூலம் பயனளிக்கும்”. முன்னெப்போதும் இல்லாத வகையில் ஏழை மற்றும் கிராமப்புற வளர்ச்சியின் நலன்களின் கலவையாக இருக்கும் இந்த முன்னோடித் திட்டத்திற்கு வழி வகுத்த பிரதமர், திரு நரேந்திர மோடி மற்றும் உத்தரப்பிரதேச முதல்வர் திரு யோகி ஆதித்யநாத் ஆகியோருக்கு எனது நன்றியைத் தெரிவித்துக் கொள்கிறேன்” என தெரிவித்தார்.
பிரதமர் அலுவலகம்
திரு சி ராஜகோபாலாச்சாரியின் பிறந்த நாளில் அவருக்குப் பிரதமர் புகழாரம் சூட்டியுள்ளார்
திரு சி ராஜகோபாலாச்சாரியின் பிறந்த நாளில் அவருக்குப் பிரதமர் திரு நரேந்திர மோடி புகழாரம் சூட்டியுள்ளார்
தொடர்ச்சியான டுவிட்டர் செய்திகளில் பிரதமர் கூறியிருப்பதாவது:-
" திரு சி ராஜகோபாலாச்சாரியின் பிறந்த நாளில் அவருக்கு அஞ்சலிகள் விடுதலைப் போராட்டத்திற்கும், நிர்வாகத்திற்கும், அறிவுத்திறனுக்கும் அவரின் பங்களிப்புக்காக அவர் நினைகூரப்படுகிறார்.
கவர்னர் ஜெனரலாக ராஜாஜி பதவிப் பிரமாணம் எடுத்துக் கொண்ட நிகழ்வு, அவருக்கு பாரத ரத்னா விருது வழங்குவதற்கான அறிவிக்கை ஆகியவற்றை பார்வைக்குப் பகிர்ந்துள்ளேன் https://t.co/psAnq7i9bo
ராஜாஜி பரவலாக பாராட்டப்பட்ட ராஜதந்திரி. அவரின் நலன் நாடும் மிகவும் சிறந்த நண்பர்களில் ஒருவராக சர்தார் பட்டேல் இருந்தார்.
இந்தியாவின் கவர்னர் ஜென்ரலாக ராஜாஜி பதவியேற்ற போது சர்தார் பட்டேல் அவருக்கு எழுதிய கடிதத்தின் ஒரு பகுதியை இங்கு காணலாம். https://t.co/FN2N2FNAs6"
பிரதமர் அலுவலகம்
தற்போது நடைபெறும் நாடாளுமன்றக் கூட்டத்தொடர் வரும் புதிய பத்தாண்டில் நாட்டின் ஒளிமயமான எதிர்காலத்திற்கு வலுவான அடித்தளத்தை அமைக்க வேண்டும் என்று பிரதமர் கூறியுள்ளார்
பொருளாதார மேம்பாடு, மக்களுக்கு அதிகாரமளித்தல் ஆகியவற்றில் உறுப்பினர்கள் கவனம் செலுத்த வேண்டும் என வேண்டுகோள்
தற்போது நடைபெறும் நாடாளுமன்றக் கூட்டத்தொடர் வரும் புதிய பத்தாண்டில் நாட்டின் ஒளிமயமான எதிர்காலத்திற்கு வலுவான அடித்தளத்தை அமைக்க வேண்டும் என்று பிரதமர் திரு.நரேந்திர மோடி கூறியுள்ளார்.
நாடாளுமன்ற பட்ஜெட் கூட்டத்தொடர் தொடங்குவதற்கு முன்னதாக இன்று செய்தியாளர்களிடம் பிரதமர் அளிக்கும் மரபு சார்ந்த செய்தியில், நாட்டின் பொருளாதாரப் பிரச்சினைகள் குறித்தும், தற்போதைய உலகப் பொருளாதார நிலைமையில் இந்தியா எந்த அளவுக்கு அதிகபட்சப் பயனை அடைய முடியும் என்பது குறித்தும் விரிவான விவாதங்கள் அவசியம் என்று பிரதமர் கூறினார்.
“இந்தக் கூட்டத்தொடரில் பொருளாதாரப் பிரச்சினைகளுக்கு நாம் அதிக கவனம் செலுத்த வேண்டும், தற்போதுள்ள உலகப் பொருளாதார நிலைமையில் இந்தியா எந்த அளவுக்கு அதிகபட்ச பயனை அடைய முடியும் எனக் காண வேண்டும், நாட்டின் பொருளாதாரத்தை எவ்வாறு முன்னெடுத்துச் செல்ல முடியும் என்றும் ஆராய வேண்டும்”.
நாடாளுமன்றத்தின் இரு அவைகளிலும் செறிவான விவாதங்கள் அவசியம் என்று கூறிய பிரதமர், மக்களுக்கு அதிகாரம் அளிப்பதிலும் கவனம் செலுத்த வேண்டும் என்றார்.
“நமது அரசு, வாய்ப்புகள் குறைந்தப் பிரிவினர் மற்றும் பெண்களுக்கு அதிகாரம் அளிப்பதற்கு முயற்சி எடுக்கும் என்பது தெரிந்த விஷயம். இந்தப் பத்தாண்டிலும் இந்த திசையை நோக்கி நமது பணியைத் தொடருவோம். நாடாளுமன்ற இரு அவைகளும் பொருளாதாரப் பிரச்சினைகள் மற்றும் மக்களுக்கு அதிகாரமளித்தல் குறித்து சிறப்பான விவாதங்களை நடத்த வேண்டும் என நான் விரும்புகிறேன். இந்த விவாதங்கள் அனைவருக்கும் தெளிவூட்டக்கூடியதாகவும், வளம் சேர்ப்பதாகவும் இருக்கும் என்று நான் நம்புகிறேன்,” என்று அவர் கூறினார்.
பிரதமர் அலுவலகம்
சிப்பி விமான நிலையம், சிந்துதுர்க் மற்றும் மும்பை இடையே விமான சேவைகள் தொடங்கியதற்கு பிரதமர் மகிழ்ச்சி தெரிவித்தார்
சிப்பி விமான நிலையம், சிந்துதுர்க் மற்றும் மும்பை இடையேயான புதிய விமான சேவைகள் இப்பகுதியில் சுற்றுலா மற்றும் இணைப்பை ஊக்குவிக்கும் என்று பிரதமர் திரு நரேந்திர மோடி கூறினார்.
விமானப் போக்குவரத்து அமைச்சர் திரு ஜோதிராதித்ய சிந்தியாவின் டிவிட்டர் பதிவு ஒன்றை மேற்கோள் காட்டிய பிரதமர்,
"கொங்கன் பிராந்தியத்தின் அற்புதமான மக்களுக்கு இன்று ஒரு சிறப்பு வாய்ந்த நாள். இணைப்பு மற்றும் சுற்றுலாவுக்கு கட்டாயம் இது உத்வேகத்தை அளிக்கும்,” என்று தமது டிவிட்டர் பக்கத்தில் பதிவிட்டுள்ளார்.
------
(
சுகாதாரம் மற்றும் குடும்ப நலத்துறை அமைச்சகம்
சர்வதேச அளவிலான சுகாதாரக் காப்பீட்டை கடைசி குடிமகனுக்கும் எடுத்துச் செல்ல டிஜிட்டல் சுகாதாரம் குறித்த 2 நாள் சர்வதேச மாநாட்டிற்கு தலைமை தாங்கும் டாக்டர் மன்சுக் மாண்டவியா
ஜி-20 அமைப்பில் இந்தியாவின் தலைமையைப் பயன்படுத்தி, மத்திய சுகாதாரம் மற்றும் குடும்ப நல அமைச்சகம் தென்-கிழக்கு ஆசிய உலக சுகாதார அமைப்புடன் இணைந்து சர்வதேச சுகாதார பாதுகாப்பைக் கடைசி குடிமகனுக்கும் எடுத்துச் செல்வதற்கான டிஜிட்டல் சுகாதாரம் குறித்த இரண்டு நாள் சர்வதேச மாநாட்டை புது தில்லியில் வரும் 20, 21 தேதிகளில் ஏற்பாடு செய்துள்ளன. மத்திய சுகாதாரம், குடும்ப நலன், இரசாயனங்கள் மற்றும் உரங்கள் துறை அமைச்சர் டாக்டர்.மன்சுக் மாண்டவியா இந்த மாநாட்டிற்குத் தலைமை தாங்குகிறார். மத்திய சுகாதாரச் செயலாளர் திரு.ராஜேஷ் பூஷன், மத்திய சுகாதாரம் மற்றும் குடும்ப நல அமைச்சகத்தின் கூடுதல் செயலாளர் திரு.லாவ் அகர்வால் மற்றும் உலக சுகாதார அமைப்பைச் சேர்ந்தவர்கள் என இந்த மாநாட்டில் பலர் கலந்து கொள்ளவுள்ளனர்.
பாதுகாப்பான, நம்பகமான, அனைவருக்கும் சமமான மற்றும் நிலையான வழியில் டிஜிட்டல் சுகாதார தீர்வுகளை வழங்குதல் மற்றும் பகிர்ந்துகொள்வதற்கான சாத்தியக்கூறுகளைக் கொண்டு வருவது குறித்து இந்த மாநாட்டில் கவனம் செலுத்தப்படவுள்ளது. வெளிப்படைத்தன்மை, அணுகல்தன்மை, தனியுரிமை, பாதுகாப்பு மற்றும் இரகசியத்தன்மை போன்ற கொள்கைகளைப் பின்பற்றி டிஜிட்டல் தொழில்நுட்பங்களை முதலீடு செய்வதற்கும், மேம்படுத்துவதற்கும், பகிர்ந்து கொள்வதற்கும் வழிகளை கண்டுபிடிப்பதில் மாநாடு கவனம் செலுத்தும். மக்கள்தொகை அளவில் டிஜிட்டல் ஆரோக்கியத்தை செயல்படுத்துவதற்கு தேவையான திட்டத்தை செயல்படுத்துபவர்களையும், தொழில்நுட்ப வல்லுநர்களையும் அடையாளம் காண இந்த மாநாடு உதவும்.
இந்த சர்வதேச மாநாட்டின் ஒரு பகுதியாக, பின்வரும் அம்சங்களில் ஐந்து அமர்வுகள் திட்டமிடப்பட்டுள்ளன:
டிஜிட்டல் ஆரோக்கியம் - சர்வதேச சுகாதார பாதுகாப்பின் கட்டாயம்
டிஜிட்டல் சுகாதார மக்கள் தொகை அளவு - திட்டத்தை செயல்படுத்துபவர்கள்
டிஜிட்டல் சுகாதார மக்கள் தொகை அளவு - தொழில்நுட்பத்தை செயல்படுத்துபவர்கள்
சர்வதேச சுகாதார பாதுகாப்பில் புதிய கண்டுபிடிப்புகள்
சர்வதேச சுகாதார பாதுகாப்பிற்கான டிஜிட்டல் தேவைகள்
----
AD/CH/KPG
(Visitor Counter : 80
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 158.46 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 158.46 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.84 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790830
தேர்தல் ஆணையம்
எதிர்வரும் கர்நாடக சட்டப் பேரவைத் தேர்தலில் பணபலம் தவறாகப் பயன்படுத்துவதற்கு எதிரான நடவடிக்கையில் தேர்தல் ஆணையம் மற்றும் வருமானவரித் துறை தீவிரம்
கர்நாடகத்தில், தேர்தல் ஆணையத்தின் மாநில நிர்வாக எந்திரம் வருமானவரித் துறை சேர்ந்து முதல் முறையாக முறைகேடான பணபலப் பயன்பாட்டிற்கு எதிரான நடவடிக்கைகளைத் தீவிரப்படுத்தியுள்ளன. மாநிலத்தின் ஒவ்வொரு மாவட்டத்திலும் பணபலத்தைத் தடுக்கத் தேவையான ஆட்பலம், வாகனங்கள், சட்டப்பூர்வ அதிகாரம் கொண்ட குழுக்கள் ஈடுபடுத்தப்பட்டுள்ளன.
சுரங்கங்கள் அமைச்சகம்
தேசியப் புவிஅறிவியல் தரவு உருவாக்கத் திட்டங்கள் 
நம் நாட்டில் ஆய்வு நடவடிக்கைகளை விரைவுபடுத்துவதற்காக, தேசிய புவிவேதியியல் வரைபடம் , தேசிய புவிஇயற்பியல் வரைபடம் , தேசிய வான்வழி வரைபடத் திட்டம்  ஆகிய தேசிய அளவிலான ஆய்வுகளை வரும் 2024-ஆம் ஆண்டுக்குள் நிறைவு செய்ய இந்திய புவியியல் ஆய்வு நிறுவனம் முடிவு செய்துள்ளது. மேக்னடோ-டெல்டூரிக் ஆய்வுகள், ஆழ்ந்த நில அதிர்வு ஆய்வுகள் போன்ற புவிஇயற்பியல் தொழில்நுட்பங்களை இந்த நிறுவனம் பயன்படுத்தவுள்ளது.
இதர தேசிய நிறுவனங்களிடமுள்ள அனைத்து மாநிலங்களின் சுரங்கங்கள், புவியியல் சார்ந்த தரவுகள்; இந்தத் துறையில் மேற்கொள்ளப்படும் ஆராய்ச்சி, மேம்பாடுகள்; புவிஅறிவியல் சார்ந்த பணிகளில் ஈடுபடும் மத்திய பொதுத்துறை நிறுவனங்கள், தனியார் துறை முகமைகள் ஆகியவை குறித்த அனைத்து தகவல்களையும் ஒன்றிணைக்கும் முன்முயற்சித் திட்டமான தேசிய புவி அறிவியல் தரவுக் களஞ்சியத்தை அமைக்கும் பணிகளை இந்திய புவியியல் ஆய்வு நிறுவனம் தொடங்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692109
(Visitor Counter : 176
உள்துறை அமைச்சகம்
மத்திய உள்துறை அமைச்சர் திரு அமித் ஷா தலைமையில், தில்லியில் அண்மையில் ஏற்பட்ட வன்முறைச் சம்பவங்கள் குறித்து அரசியல் கட்சிகள் மற்றும் உயர் அதிகாரிகள் பங்கேற்ற கூட்டம்
பாதிக்கப்பட்ட பகுதிகளில் தேவையான பாதுகாப்புப் படையினர் நிறுத்தப்பட்டுள்ளனர்; நிலைமை கட்டுப்பாட்டில் உள்ளது: திரு ஷா
கட்சி உணர்வுகளுக்கு அப்பாற்பட்டு அமைதி காக்க வேண்டும் : அனைத்து அரசியல் கட்சிகளுக்கும் திரு அமித் ஷா வேண்டுகோள்
வதந்தி மற்றும் உறுதிப்படுத்தப்படாத தகவல்களை பரப்புவதைத் தவிர்க்க வேண்டும்: பொதுமக்களுக்கும், ஊடகங்களுக்கும் அமித் ஷா வேண்டுகோள்
உள்ளூர் அமைதிக் குழுக்களை மீண்டும் ஏற்படுத்த வேண்டும் : தில்லி காவல்துறை ஆணையருக்கு திரு அமித் ஷா அறிவுறுத்தல்
தில்லியின் தற்போதைய நிலைமை குறித்த ஆய்வுக் கூட்டம் மத்திய உள்துறை அமைச்சர் திரு அமித் ஷா தலைமையில் இன்று  நடைபெற்றது. தில்லி துணை நிலை ஆளுநர் திரு அனில் பைஜால், முதலமைச்சர் திரு அரவிந்த் கெஜ்ரிவால், மற்றும் உயர் அதிகாரிகள், அரசியல் கட்சிகளின் பிரதிநிதிகள் இக்கூட்டத்தில் கலந்து கொண்டனர். இக்கூட்டத்தில் அனைத்துக் கட்சிகளும் பங்கேற்றதற்கு பாராட்டுத் தெரிவித்த திரு அமித் ஷா, நிலைமையைக் கட்டுப்படுத்த ஏதுவாக கட்சி உணர்வுகளுக்கு அப்பாற்பட்டு அனைத்துக் கட்சிகளும் அமைதி காக்க வேண்டும் என கேட்டுக் கொண்டார்.
உத்தரப்பிரதேசம் மற்றும் ஹரியானா மாநிலங்களுடனான தில்லியின் எல்லைப்புறப் பகுதிகள், கடந்த 3 நாட்களாக கண்காணிக்கப்பட்டு வருவதாக கூறிய திரு அமித் ஷா, குடியுரிமை திருத்தச் சட்டம் தொடர்பான வழக்குகள் உச்சநீதிமன்றத்தில் விசாரணைக்கு வரவுள்ளதால், தேவையான முன்னெச்சரிக்கை நடவடிக்கைகளை தில்லி காவல்துறையினர் மேற்கொண்டிருப்பதாகவும் தெரிவித்தார். பாதிக்கப்பட்ட பகுதிகளில் தேவைக்கேற்ப கூடுதல் படைகள் பாதுகாப்புப் பணியில் ஈடுபடுத்தப்பட்டிருப்பதாகவும் திரு அமித் ஷா தெரிவித்தார். நிலைமையை மேலும் சீர்குலைக்கும் விதமாக, வன்முறையைத் தூண்டும் வகையில் பேசுவது மற்றும் அறிக்கைகள் விடுவதைத் தவிர்க்குமாறும், அரசியல் கட்சிகளை அவர் கேட்டுக் கொண்டார்.
தலைநகரில் நடைபெறும் வன்முறைச் சம்பவங்கள் தன்னிச்சையாக நடைபெறுகின்றன என மதிப்பிடப்பட்டிருப்பதையும் திரு அமித் ஷா சுட்டிக்காட்டினார். மேலும், தில்லி காவல்துறை மீது தாம் மிகுந்த நம்பிக்கை வைத்திருப்பதாகவும், நிலைமையைக் கட்டுக்குள் கொண்டுவர அவர்கள் மிகுந்த பொறுமை காத்து வருவதாகவும் அவர் கூறினார்.
வதந்திகள் பரப்புவதைத் தவிர்க்குமாறு அனைத்துத் தரப்பினருக்கும் வேண்டுகோள் விடுத்த திரு அமித் ஷா, பொதுமக்களிடையே அச்சத்தைத் தூண்டும் வகையிலான வதந்திகளைக் கட்டுப்படுத்த காவல் துறையினருடன் அரசியல் கட்சிகள் ஒத்துழைக்க வேண்டும் எனவும் கேட்டுக் கொண்டார். பொதுமக்களும், ஊடகங்களும் பொறுப்புணர்வுடன் தகவல்களை பரிமாறிக் கொள்வதோடு, வதந்திகள் பரப்புவதைத் தவிர்க்குமாறும் கேட்டுக் கொண்டார். வதந்திகளைக் கட்டுப்படுத்த ஏதுவாக, காவல் கட்டுப்பாட்டு அறைகளில் காவல்துறை உயர் அதிகாரிகள் பணியிலிருப்பதை உறுதி செய்யுமாறு தில்லி காவல்துறை ஆணையரிடம் அவர் அறிவுறுத்தினார்.
உள்ளூரை அமைதிக் குழுக்களை மீண்டும் செயல்பாட்டுக்கு கொண்டுவர வேண்டியதன் அவசியத்தை வலியுறுத்திய திரு அமித் ஷா, இந்தக் குழுக்களில் சமுதாயத்தின் அனைத்துத் தரப்பினர், அனைத்து மதத்தினர் மற்றும் உள்ளூர் முக்கிய பிரமுகர்களை சேர்த்துக் கொள்ளுமாறும் தெரிவித்தார்.
-----
(Visitor Counter : 236
நுகர்வோர் நலன், உணவு மற்றும் பொது விநியோகம் அமைச்சகம்
எஞ்சியுள்ள கரும்புகளை எத்தனால் உற்பத்திக்கு அனுப்புமாறு சர்க்கரை ஆலைகளை மத்திய அரசு ஊக்குவிக்கிறது
உள்நாட்டில் சர்க்கரை நுகர்வு 260 லட்சம் மெட்ரிக் டன் என்ற அளவை விட இயல்பான சர்க்கரை பருவத்தில் சர்க்கரை ஆலைகள் அதிகப்படியாக 320 முதல் 360 லட்சம் மெட்ரிக்டன் அளவிற்கு உற்பத்தி செய்து இருப்பு வைத்துள்ளதாக மத்திய நுகர்வோர் விவகாரம் உணவு மற்றும் பொது விவகாரத்துறை இணையமைச்சர் சாத்வி நிரஞ்சன் ஜோதி மக்களவையில் இன்று எழுத்துப்பூர்வமாக கூறினார்.
இந்த அதிகப்படியான சர்க்கரை இருப்பு, சர்க்கரை ஆலைகளின் நிதிச்சூழலை பாதித்ததாகக் கூறினார். இந்த பிரச்சனைக்குத் தீர்வு காணும் வகையில் எஞ்சியுள்ள கரும்புகளை எத்தனால் உற்பத்திக்கு அனுப்புமாறு மத்திய அரசு ஊக்குவித்தது. 2025-ம் ஆண்டுக்குள் 20 சதவீதம் எத்தனால் கலந்த எரிபொருள் என்ற இலக்கை மத்திய அரசு நிர்ணயித்துள்ளது. 2018-19-ம் ஆண்டில் 3.37 லட்சம் மெட்ரிக்டன், 2019-20-ம் ஆண்டில் 9.26 லட்சம் மெட்ரிக் டன், 2020-21-ம் ஆண்டில் 22 லட்சம் மெட்ரிக் டன் மற்றும் 2021-22-ம் ஆண்டில் 36 லட்சம் மெட்ரிக் டன் அளவிலான சர்க்கரை எத்தனால் உற்பத்திக்கு அனுப்பப்பட்டது. நடப்பு சர்க்கரை பருவத்தில் எஞ்சியுள்ள சுமார் 45 முதல் 50 லட்சம் மெட்ரிக்டன் அளவிலான சர்க்கரையை எத்தனால் உற்பத்திக்கு அனுப்புவது என இலக்கு நிர்ணயிக்கப்பட்டுள்ளது. 2025-ம் ஆண்டுக்குள் எஞ்சியுள்ள 60 லட்சம் மெட்ரிக் டன் அளவிலான சர்க்கரையை எத்தனால் உற்பத்திக்கு பயன்படுத்துவது என இலக்கு நிர்ணயிக்கப்பட்டுள்ளதாக அவர் கூறினார்.
சுற்றுலா அமைச்சகம்
95 புகழ் பெற்ற நினைவுச் சின்னங்களில் சுற்றுலாவுக்கு உகந்த வசதிகளை மேம்படுத்துவதற்கான மேற்பார்வை மற்றும் தொலைநோக்குக் குழு நினைவுச் சின்னங்கள் - தோழர்கள் என்ற தகுதிக்கான 31 பேரைத் தேர்ந்தெடுத்துப் பட்டியலிட்டுள்ளது
பாரம்பரியத் திட்டம் ஒன்றைத் தத்தெடுத்துக்கொள்ளும் திட்டத்தின் 3-வது பரிசளிப்பு நிகழ்ச்சியை மத்திய சுற்றுலா அமைச்சகம் பண்பாட்டு அமைச்சகம், இந்தியத் தொல்லியல் ஆய்வுத்துறை மற்றும் மாநில, யூனியன் பிரதேச அரசுகள் ஆகியவற்றுடன் இணைந்து இன்று புதுதில்லியில் நடத்தியது. 4-வது கட்டத் திட்டத்தின் கீழ் தேர்வு செய்து பட்டியலிடப்பட்ட நிறுவனங்களுக்கு நோக்கக் கடிதங்கள் வழங்குவதற்கென இந்த நிகழ்ச்சி நடைபெற்றது. 4-வது கட்டத்தில் 22 நினைவுச்சின்னங்களுக்கென 9 நிறுவனங்களுக்கு நோக்கக் கடிதங்களை வழங்கிய மத்திய சுற்றுலாத் துறை  இணையமைச்சர் திரு. கே.ஜெ. அல்போன்ஸ் இந்திய பாரம்பரியத்தைச் சம்பந்தப்பட்ட அனைவரும் பாதுகாத்து, மேம்படுத்திச் சந்தைப்படுத்த வேண்டும் என்று கேட்டுக் கொண்டார்.
“பாரம்பரியத்தைத் தத்தெடுங்கள்: உங்கள் பாரம்பரியம், உங்கள் அடையாளங்கள்” என்ற திட்டம் 2017 செப்டம்பர் 27 –ம் தேதி அன்று தொடங்கப்பட்டது. நாடெங்கும் சுற்றுலாவை மேம்படுத்தவும், வளமான பண்பாடு மற்றும் இயற்கை பாரம்பரியத்தைப் பாதுகாக்கவும் இத்திட்டம் தொடங்கப்பட்டது.
இன்றைய தேதி வரை இந்தத் திட்டம் 195 பதிவுகளைத் திட்ட வலைத் தளத்தின் மூலம் பெற்று வெற்றிகரமாக செயல்படுகிறது. இதுவரை 31 நினைவுச் சின்ன நண்பர்கள் தெரிவு செய்யப்பட்டு மேற்பார்வை மற்றும் தொலைநோக்கக் குழுவினரால் பட்டியலிடப்பட்டுள்ளனர். 95 நினைவுச் சின்னங்களிலும். பாரம்பரிய மற்றும் இதர சுற்றுலா இடங்களிலும் சுற்றுலாவுக்கு உகந்த வசதிகளை மேம்படுத்துவதற்காக இந்தக் குழு பணியாற்றிவருகிறது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 154
பாதுகாப்பு அமைச்சகம்
அந்தமான் & நிகோபார் படைப்பிரிவின் தலைமைப் பதவியில் இருந்து லெப்டினெண்ட் ஜெனரல் மனோஜ் பாண்டே விலகல்
2021 ஜூன் 1-இல் இருந்து கிழக்கு ராணுவ படைப்பிரிவின் தலைமைப் பதவிக்கு நியமிக்கப்பட்டதை தொடர்ந்து, அந்தமான் & நிக்கோபார் படைப்பிரிவின் 15-வது தலைவரான லெப்டினெண்ட் ஜெனரல் மனோஜ் பாண்டே அப்பொறுப்பில் இருந்து 2021 மே 31 அன்று விலகினார்.
முப்படைகளின் ஒருங்கிணைந்த, செயல்பாட்டில் உள்ள ஒரே பதவி இதுவாகும்.
பொறுப்பில் இருந்து விடைபெறுவதை தொடர்ந்து அந்தமான் மற்றும் நிக்கோபார் தீவுகளின் துணைநிலை ஆளுநர், அட்மிரல் டி கே ஜோஷியை  சந்தித்த லெப்டினெண்ட் ஜெனரல் மனோஜ் பாண்டே, தமது பதவி காலத்தில் வழங்கிய ஆதரவு மற்றும் ஒத்துழைப்புக்காக நன்றி தெரிவித்தார்.
தமது பிரியாவிடை உரையில் தற்போதைய மற்றும் எதிர்கால பாதுகாப்பு சவால்கள் குறித்து பேசிய லெப்டினெண்ட் ஜெனரல் மனோஜ் பாண்டே, கொவிட் பெருந்தொற்றின் போது தயார்நிலையில் இருந்து சிறப்பாக பணியாற்றிய அனைவரையும் பாராட்டினார்.
முப்படைகளுக்கிடையேயான ஒத்துழைப்பின் முக்கியத்துவத்தையும் அவர் வலியுறுத்தினார். முப்படைகளின் அணிவகுப்பு மரியாதையையும் அவர் ஏற்றுக் கொண்டார்.
லெப்டினெண்ட் ஜெனரல் மனோஜ் பாண்டேயின் தலைமையின் கீழ் கடந்த ஒரு வருடமாக தனது செயல்பாட்டு தயார்நிலையை அந்தமான் நிக்கோபார் படைப்பிரிவு குறிப்பிடத்தகுந்த அளவு மேம்படுத்திக் கொண்டது. பல்வேறு முப்படை பயிற்சிகளை அவர் வெற்றிகரமாக நடத்தினார்.
2021 மார்ச் மாதத்தில் குடியரசுத் தலைவர் திரு ராம் நாத் கோவிந்தின் வருகையின் போது பிரத்தியேக கூட்டு பயிற்சியையும் இந்த படைப்பிரிவு நடத்திக் காட்டியது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723161
-----
(Visitor Counter : 145
சுகாதாரம் மற்றும் குடும்ப நலத்துறை அமைச்சகம்
பரிசோதனை, சிகிச்சை மற்றும் தடுப்பூசி செலுத்துவதை உறுதி செய்ய மேற்கொள்ளப்பட்டுள்ள நடவடிக்கைகள்
தேசிய கொவிட்-19 தடுப்பூசித் திட்டத்தின் கீழ், 18 வயதுக்கு மேற்பட்ட குடிமக்கள் அனைவருக்கும், அவர்களது சமூக பொருளாதார நிலையைக் கணக்கில் கொள்ளாமல், அரசு கொவிட்-19 தடுப்பூசி மையங்களில் கட்டணம் இன்றி கொவிட்-19 தடுப்பூசியை செலுத்தி வருகிறது. புலம் பெயர்ந்த தொழிலாளர்கள், துறவிகள், நாடோடிகள், அகதிகள், ஆதரவற்றோர், வீடற்ற மக்கள், பிச்சைக்காரர்கள் உள்ளிட்ட உரிய அடையாள அட்டையில்லாதவர்களுக்கும் தடுப்பூசி செலுத்த ஏற்பாடு செய்யப்பட்டுள்ளது. இவர்களுக்கு, குறிப்பிட்ட நடைமுறைகள் மூலம், 100% தடுப்பூசியும் செலுத்தப்படும் சிறப்பு முகாம்கள் வாயிலாக, அந்த இடத்திலேயே பதிவு செய்யப்பட்டு தடுப்பூசி செலுத்தப்படுவதாக மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மூத்த குடிமக்கள், மற்றும் மாற்றுத்திறனாளிகளுக்கு அவர்களது வீடுகளுக்கு அருகில் உள்ள கொவிட்-19 தடுப்பூசி மையங்களிலும், நடமாட்டம் இன்றி படுத்த படுக்கையாக இருப்பவர்களுக்கு அவர்களது வீட்டிற்கே சென்றும் தடுப்பூசி செலுத்த, அனைத்து மாநிலங்கள் / யூனியன் பிரதேசங்களுக்கு மத்திய அரசு ஆலோசனை வழங்கியிருப்பதாகவும் அவர் கூறியுள்ளார்.
இது தவிர, 3 நவம்பர் 2021 முதல் வீடு வீடாகச் சென்று, இதுவரை முதல் டோஸ் செலுத்தாதவர்களையும், இரண்டாவது டோஸ் செலுத்த வேண்டியவர்களையும் அடையாளம் கண்டறிந்து தடுப்பூசி செலுத்தவும் அறிவுறுத்தப்பட்டுள்ளதாக அமைச்சர் தமது பதிலில் குறிப்பிட்டுள்ளார்.
கொவிட்-19 தொற்றால் பாதிக்கப்பட்டவர்களுக்கு முறையான, சரியான மற்றும் விரிவான சிகிச்சை அளிக்க ஏதுவாக பல்வேறு வகையான கொவிட் சிகிச்சை மையங்களில் அனுமதிக்க தேசிய கொள்கை ஒன்று வெளியிட்டிருப்பதுடன் பரிசோதனை எண்ணிக்கையையும் மத்திய அரசு கணிசமாக அளவு அதிகரித்திருப்பதாகவும் டாக்டர் பாரதி பிரவீன் பவார் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783810
-------
(Visitor Counter : 205